এদিকে পুনেতে আইপিএল অভিজ্ঞতা সুখের হয়নি দুটি বিশ্বকাপ জয়ী সাবেক ভারত অধিনায়কের। পুনে কর্তৃপক্ষের সঙ্গে শুরু থেকেই ধোনির মতপার্থক্য নিয়ে কানাঘুষা ছিল। এ সুযোগে ধোনিকে সরিয়ে পুনের অধিনায়কের দায়িত্ব অস্ট্রেলিয়ার অধিনায়ক স্টিভ স্মিথকে দেয়ায় বিষয়টি প্রকাশ্যে চলে আসে। এমনকি ধোনির স্ত্রী সাক্ষীও এ নিয়ে টুইট করেন। তখন থেকেই চেন্নাই সুপার কিংসে ধোনির প্রত্যাবর্তন নিয়ে আলোচনা শুরু হয় ভারতীয় ক্রিকেটাঙ্গণে।